Nuoren netinkäyttäjän ohjeet

1. Varo viruksia - älä avaa sellaisia s-postin liitetiedostoja, joiden loppu on ".exe", ".bat", ".com", ".vbs", ".pif" - Älä myöskään klikkaa auki viestejä, joista puuttuu lähettäjä ja ainakaan sellaisia, jotka lupaavat rahaa tai palkintoja (yleensä englanninkielisiä). Älä lataa internetsivuilta ohjelmia ja tiedostoja, jos ne eivät tule täysin tunnetulta ja luotettavalta taholta.

2. Haluatko ostaa on-line -tuotteita? Kyllä, mutta varovasti ja aikuisen kanssa: vaaroja on paljon ja pienikin huolimattomuus voi maksaa sinulle omaisuuden!

3. Aika on arvokasta: opi hyödyntämään hakukoneita, portaaleja ja muita hyviä hakusivuja ja lähteitä, siten löydät enemmän, nopeammin ja vältät tarpeettoman vaeltelun.

4. Kun se vain on mahdollista, pyydä neuvoa ja apua vanhemmiltasi, opettajalta. Vaikka he eivät tietäisi kovin paljon netistä, heillä on kokemusta, joka on avuksi - eikä vähiten riskien välttämisessä. Käyttämällä internettiä yhdessä vanhempien ja opettajien kanssa käsitteet tulevat myös heille tutuiksi - löydätte yhteisen kielen.

5. Oletko löytänyt kiinnostavan chatin? OK, chattaa vaan, mutta…. katso ensin ja varo vähän. Chatin ongelma on, ettet koskaan tiedä, kuka kanssasi chattaa. Chatti houkuttaa typeriä vitsinikkareita ja pahansuovia henkilöitä, koska chateissa on "helppoja kohteita" eli vilpittömiä nuoria. Vältä kertomasta mitään henkilökohtaisia tietoja, myös ystäviäsi ja perhettäsi koskevia asioita chatissa. Chattikaverisi viehätys voi kadota samassa hetkessä, jos tapaat hänet "todellisuudessa". Seurauksena voi olla vain pettymyksiä ja pahaa mieltä, jopa vaarallisia tilanteita. Puhelinnumeroita ja osoitteita ei kukaan enää luovuta, mutta myös oman sähköpostiosoitteen luovuttamista kannattaa varoa.

6. Ajatteletko, että internetin pahin sisältö, kuten väkivalta, rasismi, porno tai päihteet, ei koske sinua? Valitettavasi ne ovat osa verkon sisältöä ja niihin törmää väistämättä, vaikka vain sattumalta. On meidän kaikkien asia osoittaa kypsyyttä ja kriittisyyttä. Kaikkea ei tarvitse hyväksyä eikä pidäkään.

7. Jos aikuiset haluavat rajoittaa netinkäyttöäsi, he eivät ole ihan väärässä. Netti vie aikaa toisilta harrastuksilta, se voi pitää kotipuhelinlinjaa varattuna, se maksaa, jne. Kannattaa neuvotella sopimus, koska ja miten paljon nettiä voit käyttää. Lunasta oikeutesi osoittamalla, että osaat ja saat netistä paljon hyötyä, mm. koulutyöhösi ja aikuiseksi kasvamiseen.

8. Pidetään internet hyvänä juttuna - ja siistinä. Raportoi laittomasta ja vaarallisesta aineistosta ja hyökkäävistä sivuista viranomaisille. Ketjukirjeet ovat kiusa, jota ei kannata jatkaa, varsinkaan jos niissä kerätään rahaa. Vanhat kotisivut pois, mikäli niitä ei jaksa päivittää. Älä käytä nettiä rasistisiin, moraalittomiin tai hyökkääviin tarkoituksiin. Huonoa makua osoittavat vitsit? Haluatko itse kuulla sellaisia?

9. Netin käyttäjinä olemme kaikki vastuussa sisällöstä: nimettömyyttä ei todellisuudessa netissä esiinny, varsinkaan vakiokäyttäjien parissa. Laittomat kopiot ja musiikki, joka on imuroitu hakkerisivuilta ovat rangaistavia tekoja, josta saa sakkoja tai tuomioita.

10. Jos jokin ei ole oikein vakuuttava juttu, kannattaa kysyä neuvoa kokeneemmilta. Ja samoin, jos kotona netinkäyttöäsi rajoitetaan, ota asia esille ja perustele tilanteesi. On helpompi saada enemmän vapautta, jos osoittaa olevansa luottamuksen arvoinen.

Lähde: Traduzione Pieghevoce Friendly, Italia / käännös: Pelastakaa Lapset

http://www.pelastakaalapset.fi/nettivihje/top10.php